Ing pakêmpalan nayub, utawi pakêmpalan punapa kemawon, sok ugi mawi pasugatan ombèn-ombèn, asring kemawon para pangombe ajak-ajak thing (abên gêlas), pamurihipun ingkang kapisan supados tumuntên rame, kaping kalih minôngka pratôndha bilih condhong manahipun, kaping tiga ngatingalakên bêrgasipun. Tandhanipun manawi ing pasamuwan kêkirangan sugatan arak, punika sok lajêng sêpên. Wontên ugi ing cêcariyosan. Nanging namung sakêdhap lajêng kèndêl, langkung-langkung para mudha sami sidhêm pêrmanêm tanpa sabawa, bêbasan: rame wong andondomi.